**En god og meningsfull konfirmanttid**

**Velkommen til informasjonsmøte om tilrettelagt konfirmantundervisning i Fredrikstad**

**Sted: Domkirkekjelleren, inngang på siden av kirken fra lekeparksiden. Torsdag 18. juni kl.18.00**

I løpet av juni er det innskrivning for noen av konfirmanter i menighetene i Fredrikstad og Hvaler. Dette blir det orientert om på noen skoler og ved en brosjyre som er sendt ut til alle som er født i 2006 og er medlemmer / tilhørende i Den norske kirke, samt at noen menigheter sender ut egen informasjon.

Av erfaring vet vi at flere av konfirmantene vil ha behov for et individuelt tilrettelagt opplegg - for å kunne få en god og meningsfull konfirmanttid. Dessverre blir vi ofte først oppmerksom på de individuelle behov tett opp til starten av konfirmanttiden. Da er det ikke like lett å få til et godt opplegg.

Kirken har et ønske om å legge til rette slik at alle konfirmanter opplever konfirmanttiden god og meningsfull. En slik målsetting er avhengig av samarbeid mellom kirken og foreldre/foresatte. Det er dere som kjenner konfirmanten best, og vet noe om hva som er til det beste for den enkelte konfirmant. I fellesskap kan vi legge grunnlaget for en god konfirmanttid.

For å skape den gode samhandlingen og tenke sammen mot neste års konfirmanttid, inviterer vi til et informasjonsmøte i Domkirkekjelleren.Her vil noen av de ansvarlige for den tilrettelagt konfirmantundervisning være til stede.

Vi vil informere om hvordan konfirmant undervisningen har vært tidligere år, det er ingen år som er like. Nye konfirmanter har kanskje andre behov en fjorårets og undervisningen må ta utgangspunkt i konfirmantenes behov.

Både dere som allerede har avklart at deres ungdom ønsker kirkelig konfirmasjon og dere som lurer på dette, er velkommen til møtet. Dersom ungdommene selv vil bli med på møtet er de velkommen til å delta

**Det er ønskelig at dere gir tilbakemelding om dere kommer på dette informasjonsmøte innen mandag 15. juni til** acni**@fredrikstad.kirken.no**

**tlf /sms til 41476823**

Ta gjerne kontakt med en av undertegnede, dersom dere lurer på noe.

Vennlig hilsen

Ann Christin Arneberg Nicolaysen Hanne Sveum Holm Kristin C Winlund

Diakon Menighetspedagog Prest

69 95 98 16 / 414 76 823 69 95 98 35 /994 08 177 69 95 98 91 / 905 66 611